較早前,美國總統奥巴馬叫細路仔上Facebook小心啲。原來,美國愈嚟愈多僱主同學校,利用Facebook 之類嘅社交網站,請人前先調查應徵者,又用嚟審查申請入學嘅學生,保險公司亦上Facebook睇吓嘅投保人有乜呃錢,上司更用嚟偵察,下屬平時同乜人交往。
不過,你有張良計,話唔定將來有人用Facebook嚟做假,自編自導,究竟Facebook可唔可以用嚟做人力資源盡職調查,真係唔清楚。不過Facebook就升呢咗保安,以免用戶私隱曝光。網上保安愈嚟愈複雜,轉工機會好多。
新年前,見到以前响思科做IronPort嘅Jones Leung,原來轉咗去Palo Alto Networks首位本港員工。其實IronPort係思科買返嚟嘅擋病毒設備,其實幾好賣,思科Trial and Buy計畫做得唔錯,拍乸搵到客仔做POC,唔買都有錢收。Jones以前做過藍衣人,亦幫過PAN嘅亞太區話事人PK Lim。PAN係新一代防火牆嘅代表作,第七層防禦嘅設備,肯定係未來趨勢。
上星期打俾Macroview嘅Reagan Wong,先知佢同一位舊同事拉埋天窗,放緊假。恭喜哂。